Հիվանդությունների վերահսկման եւ կանխարգելման կենտրոնի տվյալներով՝ այտուցային եւ թոքային ժանտախտի ախտանիշները նման են եւ արտահայտվում են գլխացավով, տենդով եւ դողէրոցքով, ինչպես նաեւ ուժեղ թուլությամբ: Այտուցային ժանտախտով հիվանդների մոտ կարող են նաեւ նկատվել այտուցված ավշահանգույցներ, իսկ թոքային ժանտախտով մարդկանց մոտ կրծքում ցավից, հազից եւ շնչառության ծանրացումից բացի, կարող է թոքաբորբ առաջանալ: